open-index/open-wikipedia-markdown huggingface dataset:
Tadau Piniombolutan

Mantad Wikipedia, ensiklopedia obibas.

**Tadau** **Piniombolutan** (ointutunan nogi sabaagi **Tadau** **Piniombolutan** **Kabansaan** toi ko' **Tadau** **Tambalut**) nopo nga tadau id piipiro pogun montok mamaramai piniombolutan. Tadau diti pinointutun industri kaad pason ; hinta mantad laman sosial popokito gaab montok Tadau Piniombolutan di nasarabak maya intonet id piipiro pogun miagal do India, Bangladesh om Malaysia. Tolipaun kandai, komunikasi digital om media sosial di popoingkawas kapasarabakan koubasanan diti. Pinosarabak koubasanan diti id Asia Selatan maya popionit koubasanan tadau mamantang tongotambalut mantad Amerika Syarikat ontok toun 1935.

## Sajara
Tadau Piniombolutan pinotimpuun di Joyce Hall, id Paraguay ontok toun 1958. Tadau dii nopo nga tadau koundarangan di popohompit karamayan piniombolutan mantad koundarangan global. Tadau wulan karamayan diti nopo ontok 2 Magus nga pinoundaliu mooi 7 Magus tumanud iso kobolingkahangan id Amerika Syarikat. 

Ontok Tadau Piniombolutan id toun 1998, Nane Annan, sawo Monunuat Agung PBB Kofi Annan, manahak gaa kumaa Winnie the Pooh sabaagi Duta Piniombolutan Sompomogunan id Koisaan Bansa - Bansa Miiso. Abaabayan diti pinaharo Jabatan Toilaan Awam PBB om komponi Disney, om Kathy Lee Gifford sabaagi ponorikohon abaabayan. 

Tadau Piniombolutan Global koinsan pinosogu ontok 20 Madas 1958, di Dr. Ramon Artemio Bracho ontok makan totuong miampai tambalut id Puerto Pinasco, id iso kakadayan id Bawang Paraguay 200 watu id koibutan Asuncion, Paraguay. 

Ontok pitimungan dii, World Friendship Crusade nokotimpuun. World Friendship Crusade nopo nga impohon di popoingkawas piniombolutan om piopinaian miampai toinsanan tulun amu moginton tinaru, warana kulit toi ko' ugama. Mantad dii, 30 Madas ramayon sabaagi Tadau Piniombolutan id Paraguay monikid toun om gunoon nogi id piipiro pogun suai. 

World Friendship Crusade mokianu PBB solinaid piipiro toun montok papaharo 30 Madas sabaagi Tadau Piniombolutan Sompomogunan om montok toun 2011, Pitimungan Agung Koisaan Bansa - Bansa Miiso popoutus 30 Madas sabaagi Tadau Piniombolutan Kabansaa ; om mangalap toinsanan Puruan Pogun montok mamaramai Tadau Piniombolutan Kabansaan tumanud koubasanan tinaru sandad om kabansaan, kohompit no pondidikan om abaabayan popoingkawas gaab tulun ginimuan mamaramai tadau diti.
Tadau Pondidikan Sompomogunan

**Tadau Pondidikan Sompomogunan** nopo nga tadau ii taandakon do sompomogunan monikid toun ontok 24 Milatok om osiliu sabaagi tadau do kaandaman montok Pondidikan. Ontok 3 Momuhau 2018, Porhimpunan Agung do Koisaan Bansa-Bansa Miiso nopo nga nokotorimo do katatapan mongisytihar do 24 Milatok sabaagi **Tadau Pondidikan Sompomogunan**, montok mamarayou do peranan pondidikan ii kopogowit kumaa do kotoronongon montok toinsanan om nogi pombangunan lestari. 

## Sajara
Noisytihar do 24 Milatok sabaagi Tadau Pondidikan Sompomogunan sabab do kotontuan ii pinasaga do Porhimpunan Agung Koisaan Bansa-Bansa Miiso (UNGA) ontok 3 Momuhau 2018. Kopongo dii, ontok 24 Milatok 2019, nataandak o Tadau Pondidikan Sompomogunan di koinsan nogi. Pason mantad do UNGA nopo nga nakatayad kumaa do sompomogunan. Goos diolo id sompomogunan diti nopo nga pinopokito aasil di tosonong montok do sosongulun ii kiwaa pondidikan om kaanu mombontuk koulunan ii kiadab, om monokodung miampai do optimisme om nogi kosiwatan.

## Topik

* 2019: Tadau Pondidikan Sompomogunan 
* 2020: Pinsingilaan montok Tulun, Planet, Kemakmuran om Kataranangan
* 2021: Monuntut kawagu om Papanau wagu do Pondidikan montok Generasi COVID-19
* 2022: Monimban arus, monimban pondidikan 
* 2023: Manahak kumaa Tulun, Poposogulu Pondidikan 
* 2024: Pinsingilaan montok Kataranangan Abadi

## Intangai Nogi

* Pondidikan
* Tadau Mongingia
* Ikrar Guru 
* Tadau Mongingia Sompomogunan
Tadau Sandad Posorili

**Tadau Sandad Posorili** toi ko' (*World Environment Day (WED*)) pinotimpuun do Pitimungan Agung PBB ontok Toun 1972. Monikid toun, tadau diti ramayon id kakadayan di mogisusuai om ramayon miampai eksposisi sompomogunan ontok minggu 5 Mahas. Program Posorili PBB (UNEP), nogi pinotimpuun ontok 1962, momoguno tadau diti montok popoimbulai topurimanan manu manamong sandad posorili om mamagayat pogintangan pulitik om nogi koimaaan tulun ginimuan. 

## WED 2007

Uhu Tadau Sandad Posorili 2007 nopo nga "Ais Di Alanak - Uhu Alasu?" (*Melting Ice - a Hot Topic?*). Ontok Tadau Kutub Sompomogunan, WED 2007 popolombus kokomoi bagas-bagas kosimbanan iklim   montok ekosistem om tongotulun id kutub, ontok kinoyonon suai i haro ais om salji, om nogi bagas kumaa pomogunan.

Karamayan sompomogunan poinsandad id kakadayan Tromso, Norway, iso kakadayan id koibutan garis Artik di ointutunan sabaagi "Totobon Sumuang Artik" (*The Gateway to the Arctic*).

## HAS 2006
Uhu montok WED 2006 nopo nga "Gurun om Ponggurunan" (*Desert and Desertification*). Slogan montok HAS 2006 nopo nga "Kada popokoring tana okoring" (*Don't desert dry lands*).

Slogan diti poposotol koponsolon mongolig tana koring, di lobi mantad 40% id pomogunan. Ekosistem diti nopo nga iso kinoyonon, iso pertolu tulun id pomogunan di nointutunan sabaagi kinoyonon di arahung do sistom pongurunan. Karamayan di agayo pinaharo id Algeria.
Tadau Tina

**Tadau Tina**, **Tadau Ina**, **Tadau Idi**, **Tadau Tidi**, toi **Tadau Gidi** nopo nga' tadau di taandakon montok mamagatang tongotina, taandakon ontok mogisusuai tadau posorili pogun. Tadau Tina miagal nogi Tadau Tama dii mamagatang tongotama.

## Nawayaan
Tadau Tina taandakon mogisusuai tadau id pogun tu' tadon di mogisusuai. It kapanaandakan tontok dongkobuu dii kumoinsan nataandak di toun 1907, di soira' pinaharo dazou (*service of worship*) id Dumpug don Mitod don Komonuhuan Andrews (*Andrews Methodist Episcopalian Church*) id Grafton, Virginia Kotonobon.

Haro kotumbayaan do karamayan diti nokotimpun mantad iso koubasanan mamarayou tina id Girik Laid (*Ancient Greece*), iri no tu' mamaramai karamayan montok *Kybele* (Boros Girik: Κυβέλη), tina hinavang (*mother goddess*) Girik di osundu. Pagahavan diti pinaharo ontok papak naau (*equinox*) hiza kiwusak id Asia okoro om au alaid id Rom tantad Tolikud dasom Limbas do Gamot (15-18 Gamot).

Tulun Rom dongkodori manaandak iso pagahavan di pinungaranan *Matronalia* montok momuhondom hinavang tondu (*goddess*) Yuno (rangkayon *Juno* id pimato Boros Latin), om koubasanan nopo nga manahak tutungkap kumaa tina ontok tadau dii.

## Sambutan Hari Ibu di merata dunia

* Id pogun China wawaagu diti, piipiro tulun tumimpuun do manaandak Tadau Tina sabaagi kopomuhandaman Meng Mu, Tina kumaa di Mencius, nga amu kosiliu tadau kapanaandakan poinghimag suai ko montok piipiro watas no. 

## Sukuon
Tadau Valentine

**Tadau Valentine**, ointutunan nogi sabaagi **Tadau Santo Valentine** toi ko' **Pesta Santo Valentine**, nopo nga taandakon monikid toun ontok 14 Mansak. Tadon nopo dii nga karamyan Kristian montok mamantang songulun martir kingaran do i Valentine, om maya koubasanan momogun i nokouru, nosiliu nogi ii do karamyan koubasanan, keugamaan om komerdial i oponsol montok manaandak lisi om piupusan id kogumuan kinoyonon pointongkop pomogunan.

Ogumu susuyan martir i pioniton miampai mogikaakawwo Santo Valentine i mionit miampai 14 Mansak, kohompit no susuyan kinapamagakaman di Santo Valentine mantad Rom gama minonguhup tulun Kristian i noumpadanan id siriba Empayar Rom ontok abad kotolu. Tumanud tradisi nokopogulu, minononduli i Santo Valentine do kopongitanan tanak tondu sipir panjara dau i bolou. Ogumu koruhangon legenda i popionit dii miampai tema tupus: tumanud tradisi minopoindalan i Santo Valentine do pisasawaan soudor Kristian i oduhan maharaja Rom do sumawo; om nokoimbulai iso versi ontok abad ko-18 do pogulu pinatai, minonuat isio iso suat pitongkiadan kumaa tanak sipir panjara om numaan dau onuai tanda tunturu miampai boros "Your Valentine".

Minoposuat i Sakramentari Gelasian abad ko-8 do panaandakan Pesta Santo Valentine ontok 14 Mansak. Mimpuun o tadau dii pioniton miampai tupus romantik ontok abad ko-14 om ko-15 soira nakaralad o konsep courtly love, kiaa kaka piromutan miampai tombolog i mimpuun do miansabu ontok koimpuunon timpu momiusak. Ontok abad ko-18 id England, nokoburu o Tadau Valentine sabaagi iso kosiwatan montok di mikoruhang do popokito tupus diolo maya kapanahakan bunga, taakanon oomis om papaatod kaad pason (ointutunan sabaagi "valentines"). Simbol nopo Tadau Valentine i gunoon gisom dinondo nga kaampai no bontuk ginawo, tombolog asang om figura Cupid kitalad. Ontok abad ko-19, sowolianan no o kad wonsoyon sondii do kaad pason i ogumu poosilon. Id Itali, tahakon o Kunci Santo Valentine kumaa mikoruhang sabaagi "simbol romantik om nogi pangalapan mongukab ginawo" di minanahak. Tahakon nogi o kunsi diti kumaa tangaanak sabaagi pongumoligan mantad toruol epilepsi (lohoon nogi sabaagi Toruol Santo Valentine).

Tadau Valentine nopo nga tadau kasarahan id suang Komuni Anglikan om Gereja Lutheran. Ogumu o boogian Gereja Ortodoks Timur do manaandak Tadau Santo Valentine ontok 6 Madas sabaagi mamantang di Santo Valentine, songulun presbiter Rom om nogi ontok 30 Madas montok mamantang di Hieromartir Valentine, Uskup Interamna (baino ointutunan sabaagi Terni).

## Saint Valentine

## Sukuon

## Pambasaan potilombus
* 

## Noputan labus

* 
*
Tadau Waig Sompomogunan

**Tadau Waig Sompomogunan** ramayon ontok 22 Gomot monikid toun kalapas pinoimagon id Pitimungan Agung Koisaan Bansa - Bansa Miiso (UNGA) ontok toun 1993. Ontok tadau dii, pogun - pogun puruan Koisaan Bansa - Bansa Koisaan (PBB) popoindalan ponguludan di nakasaga montok popoingumu abaabayan kokomoi konuan waig id pomogunan.

## Tema

## Sukuon

## Noputan labus
* Laman sesawang rasmi
Tadau kapamantangan

**Tadau kapamantangan pogun** nopo nga tadau i natandaan sabaagi tadau kapamantangan om ababayan momuhondom i minog do tonudon id kogumuan mogigion pogun. Tadau kapamantangan osiliu panakatanda minidu pogun om kopomolisakan tinan tulun di ointutunan toi tulun mantad pogun di, toi kinoyonon suai toi ko toun kinouliton nokoiduan pogun, toun kinouliton kadaat pomogunan toi wowonsoyon tulun di oponsol i nosiliu id pogun di toi ko pogun suai, kopoingatan timpu misangod toi kopoingatan tulun nangapatai maamaso sinangod do susumaap. Simbol di koubasanan do okito nopo maamaso tadau diti nga popoingkiwor do bondira id pintangaan do torigi.
Tadau Vyshyvanka

**Tadau Vyshyvanka** nopo nga iso karamayan taang pogun i kitudu do manamong koubasanan tulun Ukraine ii momonsoi om manambasaan basaan kaum bersulam i lohowon do Vyshyvanka. Karamayan diti nopo nga royohon monikid tadau Tadtaru kotolu ontok wulan Mikat. Vyshyvanka, miampai do Pysanka (Tontolu Paska koubasanan Ukraine), nopo nga iso do lambang Koubasanan Ukraine i nointutunan kopio. Karamayan diti au kohompit do nombo-nombo pogun, kaum, toi ko' ugama.  Karamayan diti nga okon ontok do koundarangan umum.

## Sajara

Idea tadau Vyshyvanka nopo nga pinosogu ontok toun 2006 mantad di Lesia Voroniuk ii ontok nopo di nga mokiikinobos do Universiti Chernivtsi. Pinoposogu i Voroniuk miampai koombolutan id kalas miampai do mokiikinobos dau momili iso tadau om mogisompuru momoguno basaan vyshyvanka. Id timpuunon nopo nga kiwaa piipiro no mokiikinobos om puru fakulti i minomoguno basaan bersulam. Nga id toun duminontol, nokoburu o karamayan dii gisom do toinsanan tulun Ukraine nga minangaramai do karamayan diti. Tumilombus, ahal diti minamagayat Diaspora Ukraine id posorili pogun miampai di mononokodung Ukraine. Tadau karamayan dii nopo nga tinomod pinatantu ontok tadau kumaraja om okon do tadau minggu tu poposotol do vyshyvanka nopo nga "roromu koposion om koubasanan do  tulun Ukraine, om okon ko artifak dipogulu po. 

Tadau kinolodion di kolimo do karamayan diti nopo nga ontok toun 2011 montok kapasarahan ii minomorun do Rekod Pogun Guinness montok ginumu tulun minomoguno rasuk sulam i togumu kopio om tuminimung id iso kinoyonon. Lobi do 4,000 tulun minanambasaan do vyshyvanka tuminimung id Kinoyonon Longkod Chernivtsi. Id toun di miagal, iso basaan bersulam kiginayo do (4 × 10 meter) numaan do tombiro montok bangunan longkod Universiti Chernivtsi.

Rinamai o Tadau Vyshyvanka ontok toun 2015 miampai do cogan boros "Patahako vyshyvanka kumaa do pembela". Iti nopo nga kempen i pinoindalan montok  popoingkawas sunduan misaap do askar Ukraine id Pisangadan do Rusia-Ukraine. Kapasarahan do karamayan diti pinaharo id taang do sompomogunan, miampai do 50 pogun id sompomogunan minaampayat id abaabayan dii.

## Sukuon
Tagung

**Tagung** nopo nga iso kakamot perkusi mantad do Asia Kosilahon om Asia Kabaatan Kosilahon. Tagung diti nopo nga cakera logi di apatau om obulugu, koubasan no tuntungon momoguno do ponuntung. Haro tagung di kisaiz tagayo toi ko' tokoro, om pounion toi ko' nuru pounion. 

Kopokitanan tagung di bobos tosopung nopo nga mantad butiran id piras do Ngọc Lũ I dram gangsa (c. abad ko-3 gisom ko-2 SM) mantad koubasanan Dong Son id koibutan do Vietnam. Popokito iti do kopokitanan miagal do kopogitimungan turu tagung miampai do kakamot tuunion suai (kohompit no simbal/lunsing om gandang gangsa). Kopomoroitan sajara bobos nokodori i au milo do olingan kokomoi do tagung nopo nga norubaan id suang do rikud Sina abad koonom Masihi, i nakarait do tagung sabaagi kakamot suai i nokorikot mantad pogun id pialatan do Tibet toi ko' Burma. Istilah *gong* nopo nga mantad do Jawa, id pulau Indonesia. Ponoriukan saintifik om arkeologi nopo nga nakaanu pinopotumboyo do Burma, China, Jawa om Annam nopo nga apat longkod pamansayan do tagung di apangkal kopio id pomogunan nokodori. Nokobontol o tagung do ralan sumuang id Pomogunan Barat antakan di abad ko-18, soira gunoon nogi o tagung diti id suang do koposolimbahan orkes simfoni kikowoowoyoon do Barat.  Iso bontuk do tagung kawah gangsa nopo nga otutunan sabaagi lunsing mundorong, i gunoon miampai alaab kopio id Greek om Rom nokodori: poomitanan nopo nga id suang do Oracle bobos otutunan Dodona, hinonggo tagung nogi nga gunoon.

Miampai am nopo, abaagi o tagung kumaa tolu kawo: ** Tagung di pogontungon** nopo nga au apatau, obulugu o cakera mantad logam i pinagantung miampai poingkakat momoguno do tali maya do luang i miinsomok do rim sawat. **Bossed** toi ko' **nipple gongs** nopo nga kiwaa o bos toi ko' tombol taatagan i pinoinsawat om insaru pogontungon om pomoinon miampai poimpatau. **Tagung mangkuk** nopo nga kibontuk do mangkuk om poilihon id sakai do kusyen. I kotohuri nopo nga noroitan sabaagi soboogian do kategori lunsing. Owonsoi o tagung mantad do gangsa toi ko' loyang, hali pia ogumu po aloi suai i gunoon.

Tagung nopo nga papaasil do duo tuni di misuai. Tagung miampai rabas di apatau nopo nga gumogor id suang do mogikaakawo mod, manahak do "koloposon" om okon ko' nuut di tinagung. Kategori tagung diti nopo nga lohowon sabaagi do **tam-tam**, montok popisuai mantad do tagung bos i manahak not di pinagung. Id suang do tinimungan gamelan Indonesia, piipiro tagung bos nopo nga tomodon do wonsoyon montok momonsoi rentak not pomoruhang id suang do julat lobi kuang 1 gisom 5&nbsp;Hz. Pomogunoon istilah "gong" montok koduo-duo kawo kakamot nopo nga ahal di koubasan no.

## Sukuon
Tah Nia Binti Jaman

**Tah Nia Jaman**  nopo nga mantad Tuaran, Sabah. Isido nopo nga songulun Pongarah Pondidikan Pogun Sabah..

## Pisasawaan
Nakasawo i Tah Nia Jaman  diti miampai do Dr Sarkauvi Bin Maseri om haro apat tulun tanak, duo tondu om duo kusai.

## Pakalajaan id Sektor Pondidikan
Koumbal i Tah Nia Jaman do mongigit jawatan sabaagi Ponokotulu id Sikulan Manangah Kabansaan Badin, Tuaran.. Sobolum do nosiliu sabaagi Pogawai Pondidikan Watas Tuaran di toun 2010. Kalapas 8 toun sabaagi Pogawai Pondidikan Watas Tuaran, nosiliu isido do Pogawai Pondidikan Watas Kota Kinabalu di 13 Mikat 2019 om di 13 Mikat 2022, nosiliu isido do Pongarah Pondidikan Pogun Sabah.

## Sektor Korporat
Nokosiliu i Tah Nia Jaman sabaagi Ahli lembaga Pemegang Amanah Yayasan Sabah di 4 Madas 2022.

## Mimporogot id suang do Koisaan
Nokotimpuun i Tah Nia Jaman do mimporogot id suang do program kebajikan om kemasyarakatan solinaid mantad do mongigit isido do piipiro jawatan miagal do;

* Ponorikohonon Koisaan Koonduan Jabatan Pondidikan Pogun Sabah Rapang Watas Tuaran.

## Toluod

*  :
**  Ahli Mangku Negara (A.M.N).

*  :
**  Panglima Gemilang Darjah Kinabalu (PGDK) - **Datuk** (2022).

**  Ahli Setia Darjah Kinabalu (A.S.D.K).

* Gred Utama Jusa C

Isido nopo nga Pogawai Pondidikan Waras id Pogun Sabah di kumoiso nakaanu pongiktirafan di om nokoingkawas o pangkat di 15 Madas 2021

* Gred Utama Jusa B

Nakaanu isido do pongiktirafan om kinoingkawason pangkat di antakan di 12 Mikat 2022. 

## Sukuon
Tajikistan

**Tajikistan** (roitan /təˈdʒɪkɨstæn/ atau /təˈdʒiːkɨstæn/; Boros Tajik: Тоҷикистон, roitan tɔʤikɪsˈtɔn, toi ko' [tɒːʤikɪsˈtɒn], Boros Parsi: تاجیکی‎, tojikí) ii poimbida roitan **Republik Tajikistan**  (Boros Tajik: Ҷумҳурии Тоҷикистон, Jumhurii Tojikiston) nopo nga iso pogun ii nosorili do tindal miampai nulu-nulu ii poingiliu id Asia Tanga. Pogun diti nopo nga miwolit miampai Afghanistan id kabaatan; Uzbekistan id kotonobon, om China id kosilahon. Tajikistan nogi nga poingiliu id sampaping do Pakistan, nga koduduo pogun diti nokopitongkiad do koridor Wakhan.

Republik Tajikistan nopo nga kinoiyonon do tulun sandad Tajik ii miilang do koubasanan om sajara miampai tulun-tulun Iran, om mimboros id boros Tajik ii mionit kopio miampai boros Parsi. Pogun diti id pogulu nopo nga kinoiyonon do Empayar Samanid ii abantug, kahapas di nokosiliu iso republik Piisaan Soviet ontok ohotusan ko-20, om noitutunan sabaagi Rerpublik Sosialis Soviet Tajik.

Mulong pia do ingkaa, kahapas do komordikaan, Tajikistan nakawaya do pisangadan tompinai ii nokopongulai do korumbakan, om nokotilombus mantad toun 1992 gisom 1997. Gisom do kinoiyan do pisangadan diti, politik di osonong om ponguhupan mantad tulun soliwan kaanu do popoingkawas ekonomi id pogun diti. Kowonuan posorili maigal ko kapas om aluminium minanakadai do koburuan di poingkakal.

## Ngaran
"Tajikistan" kirati "Tindal Tajik". Piipiro tulun otumbayaan do ngaran "Tajik" nopo nga kokomoi do sukuon geografi montok timpak (*Taj*) Longkod banjaran Pamir.
Takano

**Takano** (‏ناسي‎‎&#x200E;&#x200E;) nopo nga wagas ii nansak toi ko miagal ko robuson toi ko kukuson; pononokon nopo diti nga kihontolon montok popoinkawas tawau do takano om popolomi mooi do okon ko milo no akanon nga atamangan o konsistensi.

## Karaaralano mananok takano
Wagas i ansakon minog rulusan do intolu montok mongidu do kanji i poinlobi mantad di wagas mooi do takano nopo di naansak nga akambang, au olomi om au obingunos. Waig nopo i posuangon montok mangansak di wagas nga minog miagal ginumu do wagas om ruhangan kawagu tokudi do iso ruas pompod do tunturu mooi osonong do. Takano i tinanok momoguno do waig togumu id suang proses porobusan nga kaanu kapaasil do bubur.  Id Asia om Amerika Latin, takano nopo nga ansakon momoguno do pagansakan takano.

Warana takano i naansak toi ko' tinanok tumanud do kawo wagas i ginuno. Dau-dau, warana nopo do takano nga opurak nung wagas nopo di ginuno nga opurak. Wagas aragang toi ko' wagas oitom nopo nga kaanu papaasil warano takano i miagal do warana wagas dau.  Amilosa i osriba id suang pati do wagas kaanu papaasil takano i lobi opitambus tokito om opilit. Pulut i haro amilosa i tokudi id pati om ogos ngawi nga amilopektin, kiharo o kowowooyo' miagal di. Wagas do Jipun (*japonica*) montok sushi kiharo o piadangan amilosa 12-15% gisom takano nopo nga lobi opilit mantad takano i akanon id Asia Tropika i kiharo piadangan amilosa 20%. Dau-dau, wagas nopo i haro o piadangan lobi 24% kaanu papaasil takano i au sumokot, okodou, om osinang monguyas.

Takano nopo nga akanon do ginumuan tulun Asia sabaagi koonuan karbohidrat apangkal id suang menu sandau-dau. Takano sabaagi taakanon ruji, dau-dau nopo nga poilangon miampai tikanas sabaagi ponukup do roso om nogi monukup kosukupan gizi sosongulun. Takano milo i wonsoyon kawagu sumiliu taakanon wagu, miagal takano ginuring, nasi lemak toi ko' nasi kerabu.

## Takano sabaagi koonuan khasiat
Takano manahak khasiat karbohidrat i kompleks montok manahak kokorisan kumaa ababaayan koinanon tongoulun. Takano nogi nga osiriba o lunok om tusi om nogi aiso o kolestrol. Takano aiso o pengawet toi ko' roso poinruhang, aiso o gluten om kiharo indeks glisemik i osiriba..
Taman Negara Kinabalu

**Taman Kinabalu** nopo nga poingion id boogian koibutan pulau Borneo, iso taman di poilohing id pogun Sabah, Malaysia ii nokopoimagan ontok 16 Milatok 1964, Taman Kinabalu nopo nga haro Nulu Nabalu ii okito id kinakawason 4,095.2 meter, ii ointutunan sabaagi nulu takawas kahapas Puncak Jaya, Papua Barat, Indonesia om Hkakabo Razi Myanmar id Asia Tenggara. Poinsuang nogi id Tapak Warisan Dunia ontok 2 Momuhau 2000 di pogulu.
Tambanuo

**Tombonuo** nopo nga iso mantad 40 tinaru mamasok Sabah i pointayad id suang Persatuan Kebudayaan Kadazandusun Sabah. Momoboros do tinaru diti nopo nga poinsuang id booyungan boros Paitanik.

Kiwaa tinaru Tag Banua (Tulun Banua) mantad Kepulauan Palawan id Filipina om ii nopo kaka tinaru nga mantad hilo o tadon. Pawang/shaman toi ko' luguan ugama Pagan montok tulun Tagbanua (Palawan Filipina) ointutunan sabaagi *Bobolizan* om Luguan Ugama tinaru Tombonuo nopo nga lohowon sabaagi Bobohizan.

Tinaru Tombonuo nopo nga poingion id Pantai Timur Sabah miagal do Pitas (Kg. Dandun, Kg. Saab, Kg. Sumbilingon, Kg. Sungai Eloi, Kg. Bangkau - Bangkau, Kg. Tombilidon, Kg. Pandan Mandamai), Paitan, Sandakan, Beluran, Labuk, Sugut, Kinabatangan om Beaufort.

## Nontodon istilah Tombonuo
Tumanud susuyan lisan, nontodon istilah Tombonuo nopo nga mantad piomungan hogot i naanu mantad Tumbolang (poring) ii no TUM om BONUA mantad hogot Terbonua (mamasok) i mombontuk do Tumbonua. Id kolimpupuson, numaan alanai o Tumbonua kumaa Tombonuo i kirati nontodon.

Etnik nogi kaka diti nga notumbayaan do mimpuun nobontuk mantad sajara Mondou Logaki om duo miobpinai miapid ii nosusu mantad poring kiwotik do amas (linumoput so tumbolang).

## Sub - etnik Tombonuo
Sub-etnik Tombonuo i pointayad id suang Persatuan Bangsa Tombonuo Sabah (PBTS)

# Tombonuo Salig Bulud Ondaras
# Tombonuo Puawang
# Tombonuo Diripau
# Tombonuo Sonsoluon
# Tombonuo Lingkobau
# Tombonuo Paitan
# Tombonuo Odas

## Koubasanan om Momogun

### Rami - Rami Poriamo
Pesta Poriamo nopo nga karamayan i poindalanon kalaps do mongomot. Rami Rami Poriamo (Pesta  Poriamo) kiwaa pionitan miampai rombituon ii no buruj ‘Muru Puru’, buruj ‘Ra’ah’ om buruj ‘Wolatik’ i nosiliu tituduk toi ko' tonudon do momogunTombonuo montok mongumo mantad di timpuunon i gisom do opongo mananom parai solinaid timpu sontoun. Poimpuunon o karaja-karaja mananom miampai ababayan Mongogang (mongintong posorili do tumo), suhutonon do Mongoririk (momorisi posorili tumo), Monogad (momutul kayu/rumilik), Monusul (mongurak), Monuan (mangasok), Mongindikut (gumamas), Mamaroi (maganu asil parai/mongomot), Mongirik Nu Bambarayon (momolohou sunduan parai), Monongkop (mogonsok do noomot koinsan montok paganakan), Muraub (mitabang do mongomot) om kolimpupuson nopo nga mamaramai do karamayan Rami Rami Poriamo.

## Pomitanan Boros

## Sukuon
*https://web.archive.org/web/20130714193225/http://www.pbtps.comyr.com/
**Inventori Budaya Etnik Negeri Sabah - Etnik Tombonuo*. Denis J. Sading. Siti Aminah Roslan. .
*Dayu Sansalu, (2014). Persamaan dan perbezaan sebutan dan makna dalam pelbagai dialek bahasa Kadazandusun. Universiti Malaysia Sabah 
**[https://sejarah-borneo.blogspot.com/2021/03/sejarah-awal-suku-tombonuo-kinabatangan.html Sejarah Awal Suku Tombonuo]. Kumis Kumis.*Pinalabus ontok 29 Gomot 2021. Linoyog ontok 1 Mahas 2021 
*Rami-rami Poriamo Perayaan Tahunan Tombonuo. Malaysia Aktif. Pinalabus ontok 5 Magus 2019. Linoyog ontok 1 Mahas 2021
Tambatus

**Tambatus** toi ko'  **ranti merah** (ngaran saintifik: *Solanum lycopersicum*) nopo nga susumuni spesies paganakan Solanaceae i tinanom montok maganu tua' susumuni diti di noonsok om onsokon sabaagi do rarapaon. Mantad o tambatus diti do benua Amerika, i nopo nga benua-benua Amerika Tanga, Kabaatan om kabaatan Amerika Kotonobon dan selatan Amerika Utara mantad Mexico gisom Peru. Ogumu padagangon id badi o tambatus diti kohompit no badi rarapaon. 

## Poistilahan
Hogot tambatus diti nopo nga mantad istila' boros Nahuatl *tomatl* koimbulayan mantad boros *tomahuac* i manahak rati "kakamot okombung";  tungkus kasarabakan boros diti id Mexico lobi sumuku do spesies songompuru i nopo nga tomatillo i okoro om ongotomou poinsuai mantad xitomatl ("kakamot okombung kilongkod") i kiwotik arangang. 

Ngaran *ranti merah* nopo nga naanu mantad kokitanan tua dau i miagal do tua puun ranti i poingimpou id paganakan botani di miagal.

Ngaran saintifik dau, *lycopersicum*, kirati "persik serigala" (piadangon do spesies i kopionit *S. lycocarpum*, i ngaran saintifik kirati "buah serigala". Spesies suai id genus *Solanum* nopo nga bintorung om kantang om nogi piipiro spesies kaanit suai.

## Botani
Tambatus nopo nga kawo susumuni saka i tinanom sabaagi susumuni iso timpu. Korikot o ninaru susumuni diti gisom 1-3 m miampai musus id puun toi ko' torigi suai. Noponu o guas diti do roun puun tambatus i kibontuk do pinat poingulud spiral  miampai ninaru 10-25 cm om haro 5-9 roun tokoro, tikid roun nopo nga kininaru do 8 cm om disan dau kiserat. Koduo-duo guas om roun tambatus nopo nga kihulu.

Koulai tusak tambatus id guas do tambatus kiginayo 1-2 cm diameter kiwarana osilou, miampai limo tolingo' kimato id korola; koubasanan nopo nga momitusak o tambatus *cyme* 3-12 insan. 

Tua' tambatus nopo nga boogian di akanon, tumanud do botani dau, poinsuang iti sabaagi kalas tua' beri. Kosuni do osonong tua' tambatus diti do songinan sanrawo toi ko' piipiro id sonpuru tumanud solusuk; misuai ginayo diti tumanud kawo mantad 1-2 cm kumaa lobi 10cm, nga kawo i kogumuan padagangon kiharo diameter 5-6 cm. Warana tua' tambatus nopo nga mogisuai-suai, miampai wotik aragang i nointutunan - warana aragang dii nopo nga sabab do likopena, i nopo nga sebatian karotenoid poinsandad i manahak mogisuusuai khasiat kounalan antioksidan poinsandad di osonong montok kolidasan tinan.

## Sukuon
Tambunan

**Tambunan** nopo nga iso kakadayan om watas id Boogian Pisuk, Sabah, kosilahon Malaysia id kopulohon Borneo. Kinoyonon nopo dii nga 81 km mantad Kota Kinabalu, 1000 m kinawas id Dayat Crocker. Kiikiro 19,760 mogigion ontok toun 1991 om nokoingkawas kumaa 35,667 tulun ontok toun 2010. Kogumuan nopo mogigion nga mantad Tinaru Dusun. Nosorilian o watas diti do ranahon om 77 kokompungan. Ponong id kosilahon nopo do watas diti nga ii no Nulu Trusmadi (2462 meter),nulu koduo bobos akawas id Malaysia kalapas Gayo Ngaran (Nulu Nabalu).

## Kokompungan id watas Tambunan
# Sunsuron
# Kinabaan
# Tontolob
# Pantai
# Kipaku
# Kepayan Wagu
# Kepayan Laid
# Tombotuon
# Tibabar 
# Botung
# Tampasak Liwan
# Tonop
# Kirokot
# Sandapak
# Pomotodon
# Lintuhun
# Dabata
# Noudu
# Papar
# Tondulu
# Dalungan
# Mogong
# Monsok
# Timbou
# Mangi Pangi
# Tangaban
# Kuyungon
# Lotong
# Kitou
# Kaingaran

## Konuluhan id watas Tambunan
# Nuluhon Trusmadi
# Nuluhon Wakid
# Nuluhon Panampakan
# Nuluhon Ginivisan

## Noputan Labus
* Peta kedudukan Tambunan

## Sukuon
Tan Sri Michelle Yeoh

**Tan Sri** **Michelle Yeoh** PSM (/joʊ/ *YOH*; lahir **Yeoh Choo Kheng**; Cina ouhai: 杨紫琼; Cina sandad: 楊紫瓊; 6 Magus 1962) songulun misisingkono tondu id Malaysia di pantangon. Nointutunan sabaagi **Michelle Khan** id filom-filom pogulu dau id Hong Kong, nointutunan isido ontok 1990-an kalapas minisingkono id piipiro siri filom id Hong Kong miampai mogisusuai kowoyowoyoo, miagal ko' id filom *Yes, Madam* (1985), *Magnificent Warriors* (1987), *Police Story 3: Supercop* (1992), *The Heroic Trio* (1993), om *Holy Weapon* (1993).

Kalapas minundaliu hilo id Amerika Syarikat, nakaanu isido ko'okunan id taang somppomogunan tu minisingkono  id filom di James Bond, *Tomorrow Never Dies* (1997) om filom seni bela diri Ang Lee, *Crouching Tiger, Hidden Dragon* (2000), hinonggo nakaanu isido ko'okunan BAFTA sabaagi misisingkono tondu di nabantug. Luminaab o pakalajaan dau miampai filom-filom  miagal ko' *Memoirs of a Geisha* (2005), *Sunshine* (2007), *The Mummy: Tomb of the Dragon Emperor* (2008), *Reign of Assassins* (2010), *Kung Fu Panda 2* (2011), om *The Lady* (2011), hinonggo minsingkono isido sabaagi Aung San Suu Kyi.

Misingkono i Michelle Yeoh diti sabaagi monguguhup id filom komedi *Crazy Rich Asians* (2018) om *Last Christmas* (2019), om filem Marvel Cinematic Universe *Shang-Chi and the Legend of the Ten Rings* (2021). Misingkono nogi isido id siri tibi *Star Trek: Discovery* (2017–2020) om *The Witcher: Blood Origin* (2022). Minisingkono isido sabaagi tondu di  osundu id filom *Everything Everywhere All at Once* (2022), om nakaanu isido Anugerah Akademi sabaagi tondu misingkono di nabantug, om duminadi momomogun  Asia kumoiso di nakaanu anugerah, om duminadi momomogun Malaysia kumoiso di nakalantoi id  Anugerah Akademi id mogisusuai tinimungan. 

Natad web agregat pogintigasan filom Rotten Tomatoes pinapatayad isido, iso mantad mosisingkono nabantug poingompus timpu ontok toun 2008. Ontok toun 1997, nopili isido do majalah *People* sabaagi iso mantad "50 tulun alawa id pogun", om ontok toun  2009, id majalah di miagal pinapatayad nogi isido sabaagi iso mantad  "35 Jelitawan Layar Lebar Sepanjang Zaman". Ontok toun 2022, *Time* minomungaran isido sabaagi iso mantad 100 tulun di bobos kirahung id pomogunan.
Tangkalamai

**Tangkalamai** nopo nga artropod di kosuang kalas Chilopoda suang subfilum Myriapoda. Tangkalamai nopo nga tayam anaru miampai duo gakod montok ngawi segmen tinan. Tangkalamai kiwaa gakod mantad id siriba 20 gisom lobi 300. Tangkalamai haro gakod di au miagal, poomitanan 15 toi ko' 17 gakod (30 toi ko' 34 gakod) nga okon 16 gakod (32 gakod). Tangkalamai nopo nga karnivor.

Kikiro kiwaa 8,000 kawo tangkalamai id posorili pogun, om 3,000 nogi di ointutunan.
Tangon

**Tangon** nopo nga karalano do poposunud do nunu nopo it nosorou, nokito, nopurimanan toi nawayaan do tulun do posusui kumaa do tulun suai sobaagi do ponontudukan, ponginsasamod toi kopoilaan. Kokomoi nopo do tangon nga;

* **Totongonon**, nopo nga tangon dit awu noilaan nung otopot ko awu nga nokotongkop doid tulun mamasok tu koubasanan do tongonon maso do magamut toi pogulu do modop.
* **Tangoniba** it tangon tongoniba do kawawagu om kosoruan do timungon om posuraton id buuk.
* **Tangonaru** nopo nga tangon tanganaru it poinsurat doid buuk.
* **Susuyan** nopo nga tangon di otopot, haro tanda om nung soriukon nga milo do imbulaian do nonggo ot tinimpuunon. Koubasanan do oihum maya do sinuratan kodori.

## Totongonon
Totongonon kapanahak do topurimanan id ginawo. Haro it kotompuirak, kobinsian, kototogod om susuai poh nga kapanahak nogi do ponontudukan. Totongonon dongulu-gulu nopo nga kaampai no;

# Yanak-anak om Rogon Gayoh
# Yanak-anak om Yongkor
# Sumundu
# Kalabatu
# Kara om Tongkuyu
Tanjong Malim

Bandar **Tanjong Malim** nopo nga hilo id kabaatan Negeri Perak, miinsomok do piolitan do Selangor. Koiyonon nopo di nga kiikiro 70 km id koibutan Kuala Lumpur.

Tanjong Malim nopo nga misampaping kopio ponong id koibutan do Bawang Bernam. Osiliu o bawang Bernam do rulud piolitan do pogun Perak om Selangor. Id suang peta, Ulu Bernam om Tanjong Malim nopo nga oruhai no kopiagal o titik Koordinat. Tanjong Malim nopo nga wayaan oponsol i popiromut do Ipoh om kuala Lumpur nung au momoguno talun-alaun tagayo.

Kinoyonon di miinsomok do Tanjong Malim nopo nga Ulu Bernam, Kalumpang, Ketoyong, Behrang, Behrang Ulu, Kampung Kelawar om Slim River.

## Sajara
Tanjong Malim nopo nga iso pakan tokoro id utara Baang Bernm ii osiliu o rontob negeri Perak om Selangor. Noisytihar o Tanjong Malim sabaagi pakan ontok 1876 di Tuan List ii mobi do Residen Inggeris id Teluk Kuwaili, Selangor om Raja Itam bin Raja Onus, Penghulu Sabak Bernam, ontok 1880-an. Minuli ii Tuan List om Raja Itam kumaa do Tanjong Jambu om nokokito do ogumu tulun ii minsingilo do agama madrasah mantad tongoulun di kikotumbayaan. Kaagu, pinungaranan disio o koiyonon dii sabaagi do Tanjong Muallim ii roiton do ginumuan sabaagi do Tanjong Malim. Tadon nopo do Tanjung nga mantad bontuk tanjung id ulu Baang Bernam. Malim nopo nga mantad hogot "muallim" ii kirati do tulun di kitoilaan kopio.  

Ontok 19 Manom 1903, kiwaa rangkaian tinjin ii nowonsoi id Perai id Seberang Perai maya do Tapah Road, Tanjong Malim om Kuala Kubu kumaa do Seremban sorinaru do 450 km.   

## Sukuon
Tapayas

**Tapayas** nopo nga spesies susumuni id suang genus Carica paganakan Caricaceae. Susumuni diti nopo nga mantad is Mexico Kabaatan om Amerika Tanga. Ontok nopo timpu baino, tapayas nopo diti nga tonomon id kogumuan pogun kiiklim tropika poinsuang no Asia Tenggara. 

Puun tapayas nopo nga papaasil do tua' di milo do akanon. Tapayas nopo nga ogumu padagangon id badi poinsuang no badi rarapaon. Tumpuk, roun tomulok om tusak tapayas nopo nga kosoruan silihon do rarapaon. Opoit o kaakanan do tumpuk tomulok tapayas om kiroso oonsom - onsom om oomis - omis kaakanan do tua tapayas di omulok po.
## Woyo botani
Puun tapayas nopo nga kilinawoi 2 - 7 m. Guas nopo nga aiso raan, Kiliwang o tanga om ogumu bagas nokoiduan do roun id guas. Roun - roun nopo nga sumuni id pompod do puun om roun nopo nga kibontuk do tunturu, aiso wulu om kiwaa tuhat di atalang do okito. 

Koinsanai boogian do puun poposoliwan do pulut.

Tua tapayas nopo nga iso kawo beri tagayo, alandui pikikiro 15 - 45 sm ninaru om kidiameter 10 - 30 sm. Kulit nopo tua diti nga kiwarana otomou maamaso omulok om mundaliu osilou toi urin soira oonsok. Tonsi nopo nga opurak maamaso omulok po om sumiliu warana urin soira oonsok. Ogumu linsou tokodo id suang do tua tapayas i kiwarana sokulit oitom - itom om obulugu alandui. 
## Kogunoon
Tua di noonsok nopo nga asaru akanon, silihon do jem, juus tinumon, pomoroso sokirim om puding, halwa om sos. Tapayas di au po noonsok nopo nga milo silihon do nonsom toi ansakon sabaagi rapaon. 

Tapayas nogi nga poposoliwan iso kawo enzim i ointutunan sabaagi papain. Kosoruan do gunoon o papain id kopotoundaan do taakanon loolobi po montok popolomi daging, momonsoi tubat do nipon om gula - gula gata. Tulun ginumuan id Mexigo nopo nga momoguno roun tapayas sabaagi rusap montok do asma om kobolingkangan tundu' - undu'. Sundung po tu do ingkaa, kopomogunoon roun di oindamaan kogumu kopogowit kobolingkaangan tu kapaasil do toksin. Ontok nopo timpu diti, pogun Filipina nopo nga pogun di poposoliwan tapayas miampai komersial. 

Roun tapayas nopo nga gunoon montok momolingos toruol malaria. Tumpuk do roun tapayas gunoon miampai tradisional montok momolingos toruol i kopionit do raha om kosoruan nopo nga toruol mantad do nondui. Tumanud Bomoh Mahaguru Ibrahim Md Zain, kopongonuan tumpuk roun tapayas minog do soginumu intolu sangadau soira koimbulai o  angaragang id tinan.

## Sukuon
Tamparuli

**Tamparuli** nopo nga iso kakadayan om nogi watas tonini di kikinoyonon id Watas Tuaran, id boogian Kotogisan Kotonobon Sabah, Malaysia .  Poingkakat nogi id suang do kakadayan diti o iso Pejabat Daerah montok monurupu kotoinaan om nunu nopo ahal kokomoi do watas diti . Kogumuan nopo mogingion id kinoyonon diti nga koingkakat mantad tinaru Dusun-Bundu. Haro nogi mogingion mantad tinaru Cina-Hakka i mongingindapu . Sinodu nopo kakadayan Tamparuli mantad Kota Kinabalu nga sinodu do 36 KM   om kisinodu do 9 KM mantad kakadayan Tuaran . Ointutunan om abantug o Watas Tamparuli diti gama do Susuyan Tamparuli. Kiharo nogi sinding kokomoi do susuyan diti id hombo abantug id piolitan mogingion Sabah. Sumusuhut nopo nga roroitan sinding **Jambatan Tamparuli** di sinuat di **Justin Lusah**, songulun modsinding lokal Pogun Sabah .

**Pak pak* kang ku doh**

**Sumunsui doh jambatan**

**Jambatan doh Tamparuli**

**Bakasut tinggi oku**

* **Pak pak** nopo id suang do sinding diti nga sumuku do tuni lapap di mamanau.

## Sukuon
Tawawo

Tawawo nopo nga iso kawo suusumuni rusap sandad tinaru Kadazandusun. Haro piipiro koulalaho tawawo miagal ko roun di alaab, kiwotik otomou om osiliou om nogi kiwulu aalus. Tawawo kaanu mongidu tongus tinan montok sosongulun om popoingkawas do kalntasan raha id suang do tinan. Tawawo nogi mongusap totoruol miagal ko longohon.
Telepok

**Telepok** toi ko' **telipuk** nopo iso kawo suusumuni kibunga id suang do paganakan a **Nymphaeaceae**. Paganakan diti kiharo do siam genus miampai kiro-kiro 70 spesies di noilaan.

Kogumuan nopo do pesies-spesies telepok nga poimpasi id kinoyonon di kiwaig ayami om iklim tropika om nogi osiwataan no id pointongkop pomogunan. Pisuaian nopo do telepok om :ms:Teratai nga teratai nopo nga kiharo linsou id tanga'-tanga' dau i milo akanon. i

## Kotolinahasan

### Kouyuuyuo vegetatif
Nymphaeaceae nopo nga iso susumuni herba waig ii kiimbakaton rizom om kikouyuuyuo sontoun toi ko' saka. Paganakan diti nopo nga haro kouyuuyuo poimbida miagal ko berkas vaskular ii nakarayad id watang (stellate) ii lobi okito id wayaan tongus. Tobuk aalus id susumuni diti nopo nga otigas om koinsoruan papaasil do mukilaj (londudu). 

Roun misowoli-woli om kumisus, misulak toi ko' somonu id timporulu di otigas, kitinggur o roun mantad osiriba gisom anaru, kibontuk peltat toi ko' osomok no peltat, miampai tisan roun di apanggor, kinipon toi ko' nasapad om roun di milo rumondom, poinhapung id waig miampai bontok vena di palmat gisom pinnat. Stipul nopo nga haro toi ko' aiso.

### Kouyuuyuo generatif
Tusak nopo nga misondii, biseksual, simetri radial, tinggur anaru om kosoruan tumindal id waig miampai berkas vaskular ii rumilit id reseptakel. Sasatanga spesie kikouyuo protogini om kiabu, tu toinsanai taang kusai om tondu nopo nga mionsit ontok tadau koduo monguusak o tusak om tu kopiunung miampai tinan sondii, kasakagan sondii nopo nga milo koindalan. Boogian kusai om tondu tusak koinsoruan aktif ontok timpu di misuai tu poposonong do pomodobungaan misulak, mulong pia do iti nopo nga iso mantad piipiro strategi sumakag ii gunoon do tusak diti.

Haro 4-12 kulob, mitongkiad gisom do miiso, imbrikat om insaru kaagal-aagal do tulob tusak. Tulob nopo nga aiso kanto toi ko' kiginumu gisom 8 toi ko' lobi, mantad amu atalang kumaa do atalang om insaru do sumimban kumaa stamen. Ginumu do stamen nopo nga 3 toi ko' lobi, miampai amu insaru oobian do staminod. Mitongkiad o filamen, osiwang toi ko' miiso miampai staminod petaloid, agahui om otolinahas o pisuaian miampai anter gisom alaab om okuri do pisuaian mantad anter;butir dobunga koinsoruan monosulkat toi ko' aiso kopio liwang. Haro soginumu 3 toi ko' ogumu o karpel, miiso toi ko' miisuai. 

Tua dau nopo nga agregat do kasang, beri toi ko' kapsul kitonsi miampai span om amu oputul maya oulud. Linsou dau koinsoruan haro aril om miagal do aiso endosperma.
Telupid

**Telupid** nopo nga watas di poinsuang id Boogian do Sandakan. Digulu nopo, poinsuang o watas diti do watas Beluran.

## Sajara
Ontok toun 1940-an, nokotimpuun do mogigion do rumikot id kinoyonon dii om tuminilombus do mion gisom do baino. Nokosiliu nogi sabaagi wawayaan tapangkal montok *Kawat Maut* di nokosiliu onto Pisangadan Pomogunan ko-2. Pinoburu o watas Telupid gama do piniokunan id piolitan kopomorintaan Australia om Malaysia montok momonsoi talun-alun id kinoyonon dii. Id soibau do kotoinaan united Sabah National Organisation (USNO) ontok toun 1970, pinosiliu o Telupid sabaagi watas tokoro om nokosiliu sabaagi watas poimponu ontok toun 2015.

## Kotoinaan
Kiwaa duo mukim id soibau do kotoinaan watas Telupid ii nopo nga Ulu Labuk om nogi Ligawu.
Temiar

**Tinaru Temiar** nopo nga tinimungan etnik tulun sandas Malaysia i kogumuan nopo nga hilo id Perak, Pahang, Kelantan.

## Kinoyonon
* Temiar id Jeram Bertam , Kelantan
* Temiar id Kampung Chengkelik, RPS Kuala Betis, Kelantan. .  
* Temiar id Kampung Merlung,  (RPS) Kuala Betis, Kelantan
* 
* Temiar id Kampung Jarau Baru RPS Kemar Gerik, Perak.
* Temiar id Kampung Sungai Cadak, Ulu Kinta , Perak
* Temiar id Kampung Temakah, Perak
* Temiar id Kampung Ulu Gerik, Perak:
* Temiar id Post Poi, Lasah, Sungai Siput (Utara), Perak. 
* Temiar id Pos Perwor, Lasah, Sungai Siput (Koibutan), Perak. 
* Temiar id RPS Air Banun, Hulu Perak

## Sukuon
Temoq

**Suku Temoq** nopo nga tulun sandad mantad puak Melayu Proto ii haro id Orang Asli di Negeri Pahang.

Suku Temoq nopo di nookunan nga poingion id duo o kampung, id sampaping kosilahon Tasik Bera om id kabaatan Tasik Chini, id piolitan koiyonon Jakun om Semelai. akiwaa duo versi kokomoi nontodon suku Temoq: 
* Monutun o versi Jakun do Temoq sabaagi soboogian mantad tinaru Jakun. 
* Kokitanan do versi Semelai nopo nga misuai-suai nga Semelai, i momogompi (mengamalkan) *bersunat*, momoguno do Semaq Beri om Temoq sebagai sukuon suai montok Tulun Sandad miagal do Jakun nga okon ii. 

Momoguno o suku Temoq om Semelai do dialek Austroasiatik, i misuai-suai mantad do booyungan boros Melayu-Austronesia. 

## Sukuon
Tenaga nuklear

**Tenaga nuklear** nopo nga' tenaga di pinalabus mantad tindakbalas nuklear atamangan montok poposoliwan tenaga lotirik. Loji kuasa nuklear momonsoi lotirik momoguno do Reaktor nuklear montok papalasu do waig gisom kosiliu do lasu. Lasu di kaasil nopo nga' popoturug do turbin montok papaasil do tenaga lotirik.

Tenaga nuklear nopo diti nga' norubaan do ahli Fizik Orang Perancis di kingaran do i Henri Becquere ontok di toun 1896, maamaso nakaanu isio do kopingan filem fotografi ii poingopi id kinoyonon di otuong poinsomok do sampel Uranium nokosiliu do oitom, miagal di kowonsoi soira kopingan dii oontok do Sinar X, ii wagu noilaan ontok di toun 1895.

Kobibas o tenaga nuklear maya tolu proses, koromukan radioaktif, Pembelahan nuklear om Pelakuran nuklear. Kotolu-tolu proses diti owonsoi miampai sondii., nga' pamalapakan om pelakuran nuklear no ii milo tamangan montok papaasil tenaga lotirik di efisen. Koromukan radioaktif milo gunoon montok papaasil tenaga lotirik di okuri momoguno do penjana termoelektrik radioisotop, nga' amu milo tamangan o ginumu tenaga di kaasil. 

## Kogunoon
2586 terawatt-jam (TWh) tenaga lotirik kaasil do loji kuasa nuklear sivil ontok di toun 2019, kopiagal do 10% koppoosilan tenaga lotirik sompomogunan om sabaagi do toud tenaga osiriba karbon di koduo tagayo kalapas do tenaga Hidroelektrik. Kopoosilan tenaga lotirik mantad toud nuklear nopo nga' nokoinsiriba mantad 16.5% di toun 1997 sabap do garis tonudon montok kotingoligan nuklear nokosiliu lobi ogirot, iti papasabap do nokoingkawas kos montok momoguno tenaga nuklear. 

Antakan di Gomot 2022, soginumu 439 reaktor pamalapakan nuklear awam id pomogunan miampai ginumu kapasiti lotirik soginumu 392 Gigawatt (GW). 56 reaktor miampai ginumu kapasiti 62 GW nopo nga' wonsoyon nogi, om 96 reaktor miampai ginumu kapasiti 92 GW napalan montok powonsoyon. Amerika Syarikat kisanganu do ginumu reaktor di bobos togumu, miampai kopoosilan sontoun nopo nga' soginumu 800 Twh, poposiliu do papaasil tenaga nuklear bobos tagayo id sompogunan. Hali pia miagal dii, tenaga nuklear diti mewakili 20% mantad tenaga lotirik di gunoon id pogun dii, om Perancis nopo nga' papaasil 71% mantad tenaga dau maya momoguno do reaktor nuklear. Id Kesatuan Eropah, tenaga nuklear manahak 26% mantad tenaga lotirik ii gunoon setakat di toun 2018.  Impohon tenaga nuklear nopo nga' mogisuusuai montok monikid pogun id Kesatuan Eropah, om soboogian pogun miagal do Austria, Estonia, om Ireland, aiso stesen tenaga nuklear aktif. Kogumuan reaktor id suang pamansayan nopo nga' reaktor generasi III id Asia.

Suai ko' iri, haro nogi kuang lobi 40 kapal rahat di momoguno pongunsub marin nuklear, ii kikuasa do kuang lobi 180 reaktor, kohompit no kapal rahat soudor om kapal awam miagal do kapal pemecah air batu.

Ponoriukan sompogunan potilombus do powonsoyon montok monginsonong aspek kotingoligan loji, pomogunoon pelakuran nukleus sabaagi toud tenaga id timpu dumontol om mogihum kogunoon pomoruhang montok haba lebihan ii kaasil do reaktor nuklear montok papaasil hidrogen (montok monokodung Ekonomi hidrogen), Penyulingan waig laut om gunoon id sistem papalasu koiyonon.

## Sukuon
Tdu

## Dusun Tampasuk
Dusun Tampasuk poingiyon id watas Kuta Bolud, Sabah. Otutunan nogi Dusun Tampasuk sobaagi do Dusun Tindal toi ko Dusun Kadamaian.
Tengku Hassanal Ibrahim Alam Shah

**Tengku Hassanal Ibrahim Alam Shah** (nosusu ontok 17 Manom 1995 id Hospital Tengku Ampuan Afzan, Kuantan, Pahang) nopo nga Tengku Mahkota Pahang. Isio nopo nga tanak koduo do pasangan diraja Sultan Pahang, Al-Sultan Abdullah Ri’ayatuddin Al-Mustafa Billah Shah om Tengku Ampuan Pahang, Tunku Azizah Aminah Maimunah Iskandariah.

## Sinikulan
Pinotimpuun di Tengku Hassanal Shah o sinikulan dau id Sikul Tosiriba St Thomas mantad 2002 gisom 2004 om sumusuhut id Sikul Tosiriba Sherburne, United Kingdom ontok 2005 gisom 2007 pogulu do pinotilombus dau o sinikulan id Sikul Takawas St Thomas ontok 2007 gisom 2012. Sumusuhut nopo nga id University of Nottingham.

Ontok Mikat 2018, nopupusan di Tengku Hassanal o ponginabasan dau id Geneva School of Diplomacy and International Relations id Switzerland miampai nakaanu Ijazah Sarjana Muda id suang gana Piromutan Sompomogunan. Nakalantoi nogi isio do momupus timpu pinludaan soudor id Akademi Soudor Diraja Sandhurst id United Kingdom solinaid do sontoun.

Ontok 13 Manom 2022, pinitilombus disio o ponginabasan pasca siswazah dau id Lee Kuan Yew School of Public Policy, National University of Singapore.

## Koposion diraja
Tengku Hassanal haro duo tulun tadi kusai om duo tulun tadi tondu. Tadi kusai nopo nga i YAM Tengku Arif Bendahara Pahang Tengku Muhammad Iskandar Ri’ayatuddin Shah om i YAM Tengku Panglima Perang Pahang Tengku Ahmad Ismail Mu’adzam Shah. Tadi tondu nopo nga i YAM Tengku Puteri Raja Tengku Puteri Afzan Aminah Hafizatullah om i YAM Tengku Puteri Raja Tengku Puteri Jihan Azizah Athiyatullah.

Tengku Hassanal nopo nga pinsan di DYAM Tunku Mahkota Johor, Tunku Ismail ibni Sultan Ibrahim.

## Ponungkusan takhta
Nokoimagon i Tengku Hassanal sabaagi do Tengku Panglima Besar Pahang ontok 18 Mahas 2018.

Soira nokosiliu tapa disio do Sultan Pahang di ko-6, pinosiliu i Tengku Hassanal sumiliu do Tengku Mahkota Pahang ontok 22 Milatok 2019 om pinamasyhur ontok 29 Milatok 2019.

## Sukuon
Tengku Maimun Tuan Mat

YAA Tun **Tengku Maimun binti Tuan Mat** (nosusu ontok 2 Madas 1959) nopo nga luyal Malaysia om Luguan Hakim Malaysia di kohopod. Pinoilo do osiliu i Tengku Maimun sabaagi Luguan Hakim Malaysia wagu, monowoli di Richard Malanjum i nokopinsin ontok 12 Ngiop 2019, id iso kointalangan di pinalabus Jabatan Perdana Menteri ontok 2 Mikat 2019. Isido nopo nga tondu koiso i mongigit jawatan id suang jabatan kehakiman takawas id pogun diti.

## Pondidikan
Nakaawi i Tengku Maimun do sinikulan om nakaanu Ijazah Sarjana Muda Undang-Undang (Kepujian) (LL. B.) id Fakulti Undang-undang, Universiti Malaya ontok toun 1982.

## Karaja
Minampayat i Tengku Maimun do perkhidmatan kehakiman ontok toun 1982 sabaagi pegawai undang-undang montok Lembaga Pembangunan Kelantan Selatan (KESEDAR) om sumusuhut Majlis Perbandaran Seremban.

Kalapas karaja kaampai no id Jabatan Peguam Negara, Majistret om Mahkamah Sesyen, nosiliu i Tengku Maimun sabaagi pesuruhjaya kehakiman ontok toun 2006.

Id pialatan Manom 2007 om Milatok 2013, berkhidmat i Tengku Maimun sabaagi Hakim Mahkamah Tinggi. Timpu disido kaampai no kosolimbahan id Mahkamah Tinggi Kuala Lumpur om sumusuhut id Mahkamah Tinggi Shah Alam.

Pogulu nosiliu Hakim Mahkamah Persekutuan Malaysia, nokoingkawas o taang disido di kumoinsan nogi sabaagi Hakim Mahkamah Rayuan Malaysia. Berkhidmat i Tengku Maimun id suang jawatan diti solinaid osomok no onom toun, id pialatan Milatok 2013 om Gumas 2018.

Ontok Gumas 2018, nosiliu isido sabaagi Hakim Mahkamah Persekutuan, mahkamah bobos akawas id pogun diti.

## Sukuon